पछिल्ला दिनमा राजनीतिक वृत्तमा मधुरो स्वरमै भए पनि एउटा चर्चा हुनथालेको छ– 'अहिले स्थानीय निर्वाचन नगरेर एकैचोटि मंसीरमा प्रतिनिधिसभाको निर्वाचन गर्ने।' संयोग! यो प्रस्ताव पनि मधेशी मोर्चाका नेताहरूबाटै आएको हो। एमाले सचिव ज्ञवाली यसलाई कुनै निर्वाचन हुन नदिएर ७ माघ २०७४ को संवैधानिक समयसीमा टार्ने सुनियोजित षडयन्त्र मान्छन्। “अहिले जे कारण देखाएर स्थानीय निर्वाचन हुँदैन भन्ने तर्क गरिंदैछ, भोलि त्यही कारण अगाडि सारेर प्रदेश सभा र प्रतिनिधिसभाको निर्वाचन हुन सक्दैन भनेर व्यवधान खडा गरिनेछ” ज्ञवाली भन्छन्, “अहिले चुनाव भएन भने बुझे हुन्छ– कुनै चुनाव हुँदैन।”
